CELEX: 32022D0936
Language: fi
Date: 2022-06-13 00:00:00
Title: Neuvoston päätös (EU) 2022/936, annettu 13 päivänä kesäkuuta 2022, valtioiden välisen kansainvälisten rautatiekuljetusten järjestön (OTIF) teknisten kysymysten asiantuntijakomission 14. kokouksessa Euroopan unionin puolesta otettavasta kannasta tavaraliikenteen telemaattisia sovelluksia koskevien yhtenäisten teknisten määräysten muuttamiseen ja yhtenäisten ATMF-säännösten poikkeuksia koskevan liitteen B uudelleentarkasteluun sekä OTIFin uudelleentarkastelukomitean kirjallisessa menettelyssä Euroopan unionin puolesta otettavasta kannasta yhtenäisten ATMF-säännösten muuttamiseen

17.6.2022   
               
               
                  FI
               
               
                  Euroopan unionin virallinen lehti
               
               
                  L 162/35
               
            
         NEUVOSTON PÄÄTÖS (EU) 2022/936,
         annettu 13 päivänä kesäkuuta 2022,
         valtioiden välisen kansainvälisten rautatiekuljetusten järjestön (OTIF) teknisten kysymysten asiantuntijakomission 14. kokouksessa Euroopan unionin puolesta otettavasta kannasta tavaraliikenteen telemaattisia sovelluksia koskevien yhtenäisten teknisten määräysten muuttamiseen ja yhtenäisten ATMF-säännösten poikkeuksia koskevan liitteen B uudelleentarkasteluun sekä OTIFin uudelleentarkastelukomitean kirjallisessa menettelyssä Euroopan unionin puolesta otettavasta kannasta yhtenäisten ATMF-säännösten muuttamiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 91 artiklan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni liittyi 9 päivänä toukokuuta 1980 tehtyyn kansainvälisiä rautatiekuljetuksia koskevaan yleissopimukseen, sellaisena kuin se on muutettuna 3 päivänä kesäkuuta 1999 tehdyllä Vilnan pöytäkirjalla, jäljempänä ’COTIF-yleissopimus’, Euroopan unionin ja Valtioiden välisen kansainvälisten rautatiekuljetusten järjestön välisellä sopimuksella Euroopan unionin liittymisestä 9 päivänä toukokuuta 1980 tehtyyn kansainvälisiä rautatiekuljetuksia koskevaan yleissopimukseen (COTIF), sellaisena kuin se on muutettuna 3 päivänä kesäkuuta 1999 tehdyllä Vilnan pöytäkirjalla (1).
                  
               
                     (2)
                  
                  
                     COTIF-yleissopimuksen 13 artiklan 1 §:n f kohdan nojalla perustettiin OTIFin teknisten kysymysten asiantuntijakomissio, jäljempänä ’CTE’.
                  
               
                     (3)
                  
                  
                     COTIF-yleissopimuksen 20 artiklan 1 §:n b kohdan nojalla ja COTIF-yleissopimuksen liitteessä F, joka koskee yhtenäisiä oikeussäännöksiä kansainvälisessä liikenteessä käytettäväksi tarkoitetun rautatiekaluston teknisten normien vahvistamisesta ja yhtenäisten teknisten määräysten hyväksymisestä, olevan 6 artiklan mukaisesti CTE:llä on toimivalta hyväksyä tai muuttaa muun muassa tavaraliikenteen telemaattisia sovelluksia koskevia yhtenäisiä teknisiä määräyksiä, jäljempänä ’UTP TAF-määräykset’.
                  
               
                     (4)
                  
                  
                     COTIF-yleissopimuksen 20 artiklan 1 §:n e kohdan ja COTIF-yleissopimuksen liitteessä G, joka koskee yhtenäisiä oikeussäännöksiä kansainvälisessä liikenteessä käytettävän rautatiekaluston teknisestä hyväksymisestä, jäljempänä ’yhtenäiset ATMF-säännökset’, olevan 7 a ja 21 artiklan mukaisesti CTE:llä on toimivalta hyväksyä tai muuttaa yhtenäisten ATMF-säännösten liitettä B, joka koskee poikkeuksia yhtenäisten teknisten määräysten soveltamisesta.
                  
               
                     (5)
                  
                  
                     CTE on sisällyttänyt 14 ja 15 päivänä kesäkuuta 2022 pidettävän 14. kokouksensa esityslistalle ehdotuksen päätöksiksi, jotka koskevat UTP TAF-määräysten muuttamista ja yhtenäisten ATMF-säännösten liitteen B, joka koskee poikkeuksia yhtenäisten teknisten määräysten soveltamisesta, uudelleentarkastelua.
                  
               
                     (6)
                  
                  
                     Suunniteltujen CTE:n päätösten tavoitteina on yhdenmukaistaa UTP TAF-määräykset komission täytäntöönpanoasetuksen (EU) 2021/541 (2) kanssa ja yhdenmukaistaa yhtenäisten ATMF-säännösten liite B Euroopan parlamentin ja neuvoston direktiivin (EU) 2016/797 (3) kanssa.
                  
               
                     (7)
                  
                  
                     COTIF-yleissopimuksen 13 artiklan 1 §:n c kohdan mukaisesti perustetun uudelleentarkastelukomitean, jäljempänä ’uudelleentarkastelukomitea’, odotetaan toteuttavan kirjallisen menettelyn päättääkseen yhtenäisten ATMF-säännösten 3 a artiklan 5 §:n ja 15 artiklan 2 §:n muuttamisesta.
                  
               
                     (8)
                  
                  
                     Suunnitellun uudelleentarkastelukomitean päätöksen tavoitteena on yhdenmukaistaa yhtenäiset ATMF-säännökset Euroopan parlamentin ja neuvoston direktiivin (EU) 2016/798 (4) kanssa.
                  
               
                     (9)
                  
                  
                     On aiheellista määrittää kanta, joka otetaan unionin puolesta CTE:ssä ja yhtenäisten ATMF:n säännösten uudelleentarkastelun osalta uudelleentarkastelukomiteassa, koska ehdotetut päätökset tulevat olemaan unionia sitovia.
                  
               
                     (10)
                  
                  
                     Suunnitellut OTIFin päätökset ovat unionin oikeuden ja unionin strategisten tavoitteiden mukaisia, sillä niillä edistetään OTIFin lainsäädännön yhdenmukaistamista unionin oikeuden vastaavien säännösten kanssa, ja sen vuoksi unionin olisi kannatettava kyseisiä muutoksia,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            OTIFin CTE:n 14. kokouksessa unionin puolesta otettava kanta UTP TAF-määräysten muuttamiseen ja yhtenäisten ATMF-säännösten liitteen B, joka koskee poikkeuksia yhtenäisten teknisten määräysten soveltamisesta, uudelleentarkasteluun, on seuraava:
            
                        1)
                     
                     
                        äänestetään UTP TAF-määräysten päivittämistä koskevan CTE:n ehdotuksen puolesta (CTE:n valmisteluasiakirja TECH-22004-CTE14);
                     
                  
                        2)
                     
                     
                        äänestetään yhtenäisten ATMF-säännösten liitteen B, joka koskee poikkeuksia yhtenäisten teknisten määräysten soveltamisesta, päivittämistä koskevan CTE:n ehdotuksen puolesta (CTE:n valmisteluasiakirja TECH-22005-CTE14).
                     
                  
         
            2 artikla
            Uudelleentarkastelukomitean kirjallisessa menettelyssä yhtenäisten ATMF-säännösten osittaiseen uudelleentarkasteluun unionin puolesta otettava kanta on, että äänestetään yhtenäisten ATMF-säännösten 3 a artiklan 5 §:n ja 15 artiklan 2 §:n muuttamista koskevan CTE:n ehdotuksen puolesta (CTE:n valmisteluasiakirja TECH-22019-CTE14-7).
         
         
            3 artikla
            CTE:n ja uudelleentarkastelukomitean päätökset julkaistaan niiden hyväksymisen jälkeen voimaantulopäivineen Euroopan unionin virallisessa lehdessä.
         
         
            4 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 13 päivänä kesäkuuta 2022.
            
               
                  Neuvoston puolesta
               
               
                  Puheenjohtaja
               
               M. FESNEAU
            
         
         
            (1)  EUVL L 51, 23.2.2013, s. 8.
         
            (2)  Komission täytäntöönpanoasetus (EU) 2021/541, annettu 26 päivänä maaliskuuta 2021, asetuksen (EU) N:o 1305/2014 muuttamisesta tietojen laskennan ja vaihdon yksinkertaistamisen ja parantamisen sekä muutoksenhallintaprosessin päivittämisen osalta (EUVL L 108, 29.3.2021, s. 19).
         
            (3)  Euroopan parlamentin ja neuvoston direktiivi (EU) 2016/797, annettu 11 päivänä toukokuuta 2016, rautatiejärjestelmän yhteentoimivuudesta Euroopan unionissa (EUVL L 138, 26.5.2016, s. 44).
         
            (4)  Euroopan parlamentin ja neuvoston direktiivi (EU) 2016/798, annettu 11 päivänä toukokuuta 2016, rautateiden turvallisuudesta (EUVL L 138, 26.5.2016, s. 102).